|  |  |  |
| --- | --- | --- |
| **ΕΛΛΗΝΙΚΗ****ΔΗΜΟΚΡΑΤΙΑ** | TTO_LOGO [WEB] |  |

ΕΠΑΓΓΕΛΜΑΤΙΚΟ ΕΠΙΜΕΛΗΤΗΡΙΟ Θεσσαλονίκη 14 Αυγούστου 2024

ΘΕΣΣΑΛΟΝΙΚΗΣ Αριθ. Πρωτ. 3171

Αριστοτέλους 27

Τ.Θ. 11267, 546 24 Θεσσαλονίκη Προς :Ενδιαφερόμενους ασκούμενους

Πληροφορίες : 2310-271.488 Δικηγόρους

Fax: 2310-257.283

Email: grammateia@epepthe.gr

**ΠΡΟΣΚΛΗΣΗ**

**ΓΙΑ ΑΣΚΗΣΗ ΥΠΟΨΗΦΙΩΝ ΔΙΚΗΓΟΡΩΝ**

**Ο ΠΡΟΕΔΡΟΣ ΤΟΥ ΕΠΑΓΓΕΛΜΑΤΙΚΟΥ ΕΠΙΜΕΛΗΤΗΡΙΟΥ ΘΕΣΣΑΛΟΝΙΚΗΣ**

Έχοντας υπόψη:

|  |  |
| --- | --- |
| ‒ | τις διατάξεις του Ν. 4497/2017 (Α΄ 171), ως ισχύει, |
| ‒ | τις διατάξεις του άρθρου 13 παρ. 3 του ν. 4194/2013 (Α΄ 208) «Κώδικας Δικηγόρων», όπως ισχύει, |
| ‒ | την υπ’ αριθμ. 3822 οικ/22-2-2023 Κ.Υ.Α. (Φ.Ε.Κ. Β΄ 1406/9-3-2023) με θέμα την άσκηση υποψηφίων δικηγόρων στο Επαγγελματικό Επιμελητήριο Θεσσαλονίκης (Ε.Ε.Θ). |

‒ Την με αρ. 568/5-9-2022 απόφαση του ΔΣ του Επαγγελματικού Επιμελητηρίου Θεσσαλονίκης.

**ΠΡΟΣΚΑΛΕΙ**

Όσες-ους υποψήφιες-ους δικηγόρους επιθυμούν να πραγματοποιήσουν μέρος της άσκησής τους στο Ε.Ε.Θ., διάρκειας έξι (6) μηνών, με δυνατότητα παράτασης για επιπλέον έξι (6) μήνες, να υποβάλουν την αίτησή τους, σύμφωνα με το σχετικό υπόδειγμα που επισυνάπτεται (ΠΑΡΑΡΤΗΜΑ Α’),**μέχρι τις 9 Σεπτεμβρίου 2024 και ώρα 14:00** στο πρωτόκολλο του Ε.Ε.Θ.

**Α. ΠΛΗΡΟΦΟΡΙΕΣ – ΑΙΤΗΣΕΙΣ ΣΥΜΜΕΤΟΧΗΣ**

Η άσκηση των ασκουμένων στο Ε.Ε.Θ. ξεκινά για τη περίοδο από ***01 Οκτωβρίου 2024 έως 31 Μαρτίου 2025, με δικαίωμα παράτασης για διάστημα επιπλέον έξι (6) μηνών, μετά από αίτηση του υποψηφίου δικηγόρου σύμφωνα με τα οριζόμενα στην παράγραφο 5 του άρθρο 13 ν.4194/2013.***

Οι θέσεις των ασκουμένων δικηγόρων ορίζονται σε δύο (2).

Το ωράριο απασχόλησης ορίζεται ημερησίως σε οκτώ (8) ώρες, αναλόγως των αναγκών της Υπηρεσίας. Η παρουσία και η τήρηση του ωραρίου ελέγχεται από την προϊσταμένη του Τμήματος Διοικητικού -Οικονομικού του Ε.Ε.Θ..

Η μηνιαία αμοιβή καθορίζεται στο ποσό των εξακοσίων (600) ευρώ, το ποσό δεν υπόκειται σε ασφαλιστικές κρατήσεις, παρά μόνο σε παρακράτηση φόρου εισοδήματος και θα καταβάλλεται στο τέλος εκάστου ημερολογιακού μηνός, με βάση το παρουσιολόγιο.

Οι ενδιαφερόμενοι υποψήφιοι δικηγόροι πρέπει να μη συμπληρώνουν το προβλεπόμενο 18μηνο της άσκησης πριν από το πέρας της εξαμηνιαίας άσκησής τους στο Ε.Ε.Θ. και να είναι εγγεγραμμένοι ως ασκούμενοι σε Δικηγορικό Σύλλογο.

Κατά την υποβολή της αίτησής τους, οι υποψήφιοι συμπληρώνουν αίτηση – υπεύθυνη δήλωση του Ν. 1599/1986, στην οποία δηλώνουν:

α) τα στοιχεία αστυνομικού δελτίου ταυτότητας,

β) στοιχεία επικοινωνίας (ταχυδρομική διεύθυνση, σταθερό και κινητό τηλέφωνο, λογαριασμό ηλεκτρονικού ταχυδρομείου),

γ) τον αριθμό μητρώου ασκουμένου,

δ) ότι δεν συμπληρώνεται το προβλεπόμενο 18μηνο της άσκησής τους πριν από το πέρας της πρακτικής άσκησής τους στο Ε.Ε.Θ.,

ε) ότι αποδέχονται τη θέση τους, εφόσον επιλεγούν, και δεν συντρέχει έκτακτος λόγος που να δικαιολογεί την αποποίησή της.

**Β. ΔΙΑΔΙΚΑΣΙΑ ΕΠΙΛΟΓΗΣ**

Στην περίπτωση κατά την οποία οι αιτήσεις των ενδιαφερομένων υπερβούν τον αριθμό των διαθέσιμων θέσεων, η επιλογή θα γίνει με δημόσια κλήρωση, η οποία θα διενεργηθεί στο Ε.Ε.Θ. με την παρουσία των ενδιαφερόμενων και τα ονόματα των επιλεγέντων θα αναρτηθούν στην ιστοσελίδα του.

**Γ. ΥΠΟΒΟΛΗ ΑΙΤΗΣΗΣ – ΥΠΕΥΘΥΝΗΣ ΔΗΛΩΣΗΣ**

Η αίτηση συμμετοχής στη διαδικασία επιλογής των υποψήφιων ασκούμενων δικηγόρων στο Ε.Ε.Θ. υποβάλλεται από κάθε ενδιαφερόμενο είτε έντυπα, σε σφραγισμένο φάκελο, εντός της ανωτέρω προβλεπόμενης αποκλειστικής προθεσμίας, προς το Τμήμα Πρωτοκόλλου του Ε.Ε.Θ. (Αριστοτέλους 27, Θεσσαλονίκη 2ος όροφος), κατά τις εργάσιμες ημέρες και ώρες 8:00 π.μ. – 14:00 μ.μ, είτε μέσω e-mail, με αποστολή των απαιτούμενων δικαιολογητικών, στην ηλεκτρονική διεύθυνση grammateia@epepthe.gr, με θέμα «Υποβολή αίτησης συμμετοχής για άσκηση υποψήφιων δικηγόρων».

Με την αίτηση συνυποβάλλονται σύντομο βιογραφικό σημείωμα και αντίγραφα τίτλων σπουδών της ελληνικής ή της αλλοδαπής με αναγνώριση από τον ΔΟΑΤΑΠ ή το ΑΤΕΕΝ.

Η παρούσα πρόσκληση θα αποσταλεί στο Δικηγορικό Σύλλογο Θεσσαλονίκης και θα αναρτηθεί στην ιστοσελίδα του Ε.Ε.Θ. www.eeth.gr.

Για περισσότερες πληροφορίες οι ενδιαφερόμενοι μπορούν να απευθύνονται στη Διεύθυνση του Ε.Ε.Θ. (τηλ. επικοινωνίας: 2310 223879), αρμόδια κα. Οσάφη Μαριάννα.

**Ο Πρόεδρος του**

**Επαγγελματικού Επιμελητήριο Θεσσαλονίκης**

**Μιχάλης Ζορπίδης**

**ΠΑΡΑΡΤΗΜΑ Α**

**ΑΙΤΗΣΗ - ΥΠΕΥΘΥΝΗ ΔΗΛΩΣΗ**

**(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8, παρ. 4 Ν. 1599/1986).

ΠΡΟΣ: **Επαγγελματικό Επιμελητήριο Θεσσαλονίκης**

Ονοματεπώνυμο……………………………………………………………………...

Όνομα και Επώνυμο Πατέρα………………………………………………………..

Όνομα και Επώνυμο Μητέρας………………………………………………………

Ημερομηνία γέννησης(ολογράφως)…………………………………............……

Τόπος Γέννησης…………………………………………………………………….

Αριθμός Δελτίου Ταυτότητας………………………………………………………..

Τηλ……………………………………………………………………………………..

Κιν:…………………………………………………………………………………….

Τόπος Κατοικίας……………………………………………………………………..

Οδός……………………………………………………………………………………

Αριθ……………………………………………………………………………………

Τ.Κ……………………………………………………………………………………..

Δ/νση Ηλεκτρ. Ταχυδρομείο (e-mail)……………………………………………….

**Α.** Με την παρούσα, εκδηλώνω το ενδιαφέρον μου για την πραγματοποίηση πρακτικής άσκησης στο Ε.Ε.Θ. για την περίοδο από ***01 Οκτωβρίου 2024 έως 31 Μαρτίου 2025*** με δικαίωμα παράτασης ενός εξαμήνου σύμφωνα με τα οριζόμενα στο Ν. 4194/2013 – Κώδικας Δικηγόρων (Φ.Ε.Κ. Α’ 208) και στην υπ’ αριθμ. 3822 οικ/22-2-2023 Κ.Υ.Α. (Φ.Ε.Κ. Β΄ 1406/9-3-2023) με θέμα την άσκηση υποψηφίων δικηγόρων στο Επαγγελματικό Επιμελητήριο Θεσσαλονίκης (Ε.Ε.Θ).

**Β.** Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

**1.** Ο αριθμός μητρώου ασκουμένου είναι………

**2.** Δεν συμπληρώνεται το προβλεπόμενο 18μηνο της άσκησής μου πριν από το πέρας της πρακτικής άσκησής μου στο Ε.Ε.Θ.

**3.** Αποδέχομαι τη θέση μου, εφόσον επιλεγώ και δεν συντρέχει έκτακτος λόγος που να δικαιολογεί την αποποίησή της.

**Γ.** Επισυνάπτονται σύντομο βιογραφικό σημείωμα και αντίγραφα τίτλων σπουδών.

….……………………………………………………………………………………….

….…………………………………………………………………………………....(1)

Ημερομηνία: …. /…./202..

 Ο – Η Δηλών

 (Υπογραφή)

1. Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή τη δηλούσα.